Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9296. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9341. Il-EUR-Lex hu l-aċċess fuq l-Internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Skont l-Artikolu 168(2) tat-Trattat dwar il-Funzjonament tal-Unjoni Ewropea, l-Istati Membri huma meħtieġa, b'kuntatt mal-Kummissjoni, jikkoordinaw bejniethom il-politiki u l-programmi tagħhom fl-oqsma msemmija fil-paragrafu 1 ta' dik id-dispożizzjoni. Il-Kummissjoni tista', b'kuntatt mill-qrib mal-Istati Membri, tieħu kull inizjattiva siewja sabiex tinkoraġġixxi din il-koordinazzjoni, b'mod partikolari inizjattivi li jimmiraw li jistabbilixxu linji gwida u indikaturi, li jorganizzaw l-iskambju tal-aħjar prattika, u li jħejju l-elementi meħtieġa għall-monitoraġġ u l-valutazzjonijiet perjodiċi. Il-panil għadu fl-aħjar pożizzjoni biex iservi bħala mekkaniżmu biex jiġi żviluppat aktar l-għarfien bejn il-pajjiżi u l-għarfien espert tas-sistemi tas-saħħa li jista' jinforma l-politiki fil-livell nazzjonali u fil-livell tal-Unjoni u jipprovdi pariri, biex b'hekk jikkontribwixxi għal sistemi tas-saħħa effettivi, aċċessibbli u reżiljenti. Għalhekk huwa essenzjali li l-panil ikompli jipprovdi pariri dwar modi effettivi ta' investiment fis-saħħa, filwaqt li jibbenefika mill-għarfien espert disponibbli fl-Unjoni u lil hinn minnha, kif jista' jitqies neċessarju. Il-perjodu ta' applikazzjoni tad-Deċiżjoni 2012/C 198/06 jenħtieġ li jiġi estiż bi 3 snin sal-31 ta' Diċembru 2022 sabiex il-panil ikun jista' jiffunzjona matul il-perjodu tan-nomina li jmiss. Għalhekk, id-Deċiżjoni 2012/C 198/06 jenħtieġ li tiġi emendata skont dan, IDDEĊIDIET KIF ĠEJ: L-Artikolu 6 tad-Deċiżjoni 2012/C 198/06 huwa sostitwit b'dan li ġej: Din id-Deċiżjoni tapplika sal-31 ta' Diċembru 2022." Magħmul fi Brussell, l-10 ta' Mejju 2019. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Skont l-Artikolu 338 tat-Trattat dwar il-Funzjonament tal-Unjoni Ewropea, il-Parlament Ewropew u l-Kunsill jadottaw miżuri għall-produzzjoni tal-istatistika, meta jkun meħtieġ, għall-prestazzjoni tal-attivitajiet tal-Unjoni. Għalhekk hemm bżonn jitwaqqaf grupp ta' esperti (il-"grupp ta' esperti tad-DNG") fil-qasam tad-DNG u li jiġu ddefiniti l-kompiti, l-istruttura u l-operat tiegħu. Il-grupp ta' esperti tad-DNG jenħtieġ ikun magħmul minn esperti fil-kontijiet nazzjonali mill-awtoritajiet nazzjonali tal-istatistika tal-Istati Membri. Jenħtieġ li jiġu stabbiliti regoli dwar l-iżvelar tal-informazzjoni mill-membri tal-grupp ta' esperti tad-DNG. IDDEĊIDIET KIF ĠEJ: Il-grupp ta' esperti tal-Kummissjoni dwar id-dħul nazzjonali gross, ("il-grupp ta' esperti tad-DNG") huwa b'dan stabbilit. Il-kompiti tal-grupp ta' esperti tad-DNG għandhom ikunu kif ġej: jeżamina kwistjonijiet rigward l-implimentazzjoni tar-Regolament (UE) 2019/516; jassisti lill-Kummissjoni fit-tħejjija ta' proposti leġiżlattivi u inizjattivi ta' politika dwar l-armonizzazzjoni tad-dħul nazzjonali gross bi prezzijiet tas-suq; jassisti lill-Kummissjoni fit-tħejjija ta' atti delegati li għandhom jiġu adottati skont ir-Regolament (UE) 2019/516; jiffaċilita l-iskambju ta' esperjenza u prattika tajba fil-qasam tal-armonizzazzjoni tad-dħul nazzjonali gross bi prezzijiet tas-suq; Il-Kummissjoni tista' tikkonsulta lill-grupp ta' esperti dwar id-DNG fuq kwalunkwe kwistjoni relatata mad-dħul nazzjonali gross. L-awtoritajiet nazzjonali tal-istatistika tal-Istati Membri għandhom jinnominaw ir-rappreżentanti tagħhom u għandhom jiżguraw li r-rappreżentanti tagħhom jipprovdu livell għoli ta' għarfien espert fil-kompilazzjoni tal-kontijiet nazzjonali. Il-grupp ta' esperti tad-DNG għandu jiġi ppresedut minn rappreżentant tal-Kummissjoni (il-Eurostat). Fil-prinċipju, il-laqgħat tal-grupp għandhom isiru fil-bini tal-Kummissjoni. Il-Kummissjoni (il-Eurostat) għandha tipprovdi s-servizzi segretarjali. Għal-laqgħat tal-grupp u tas-sottogruppi tiegħu jistgħu jattendu uffiċjali tal-Kummissjoni minn dipartimenti oħra li jkollhom interess fil-proċedimenti. Bi qbil mal-Kummissjoni (il-Eurostat), b'maġġoranza sempliċi tal-membri tiegħu, il-grupp jista' jiddeċiedi li d-deliberazzjonijiet ikunu pubbliċi. Il-minuti tad-diskussjoni ta' kull punt fuq l-aġenda u tal-opinjonijiet mogħtija mill-grupp ta' esperti tad-DNG għandhom ikunu siewja u sħaħ. Il-minuti għandu jħejjihom is-segretarjat bir-responsabbiltà tal-President. Meta possibbli, il-grupp ta' esperti tad-DNG għandu jadotta l-opinjonijiet, ir-rakkomandazzjonijiet jew ir-rapporti tiegħu b'kunsens. Jekk tittieħed votazzjoni, ir-riżultat tal-votazzjoni għandu jiġi deċiż b'maġġoranza sempliċi tal-membri. Il-membri li jkunu vvutaw kontra jew astjenew għandhom id-dritt li jkollhom dokument li jiġbor fil-qosor ir-raġunijiet għall-pożizzjoni tagħhom mehmuż mal-opinjonijiet, mar-rakkomandazzjonijiet jew mar-rapporti. Il-Kummissjoni (il-Eurostat) tista' tistabbilixxi sottogruppi biex jeżaminaw kwistjonijiet speċifiċi abbażi ta' termini ta' referenza ddefiniti mill-Kummissjoni. Is-sottogruppi għandhom jaħdmu skont ir-regoli orizzontali u għandhom jirrapportaw lura lill-grupp ta' esperti tad-DNG. Dawn għandhom jiġu xolti malli jintlaħaq l-għan tal-mandat tagħhom. Organizzazzjonijiet jew entitajiet pubbliċi oħra apparti l-awtoritajiet tal-Istati Membri jistgħu jingħataw status ta' osservatur, b'konformità mar-regoli orizzontali, bi stedina diretta. L-organizzazzjonijiet jew l-entitajiet pubbliċi li jinħatru bħala osservaturi għandhom jaħtru lir-rappreżentanti tagħhom. L-osservaturi u r-rappreżentanti tagħhom jistgħu jkunu awtorizzati mill-President biex jieħdu sehem fid-diskussjonijiet tal-grupp ta' esperti tad-DNG u jipprovdu għarfien espert. Madankollu, dawn ma jkollhomx id-dritt tal-vot u ma għandhomx jieħdu sehem fit-tfassil ta' rakkomandazzjonijiet jew pariri tal-grupp ta' esperti tad-DNG. Bi proposta tal-Kummissjoni (il-Eurostat) u bi qbil magħha, il-grupp ta' esperti tad-DNG għandu jadotta r-regoli ta' proċedura tiegħu b'maġġoranza sempliċi tal-membri tiegħu, abbażi tar-regoli standard ta' proċedura għall-gruppi ta' esperti, b'konformità mar-regoli orizzontali. Il-grupp ta' esperti tad-DNG għandu jiġi rreġistrat fir-Reġistru tal-gruppi ta' esperti tal-Kummissjoni u ta' entitajiet simili oħra (ir-"Reġistru tal-gruppi ta' esperti"). L-isem tal-awtoritajiet tal-Istati Membri u l-ismijiet tal-osservaturi għandhom jiġu ppubblikati fir-Reġistru tal-gruppi ta' esperti. Il-parteċipanti fl-attivitajiet tal-grupp ta' esperti tad-DNG ma għandhomx jitħallsu għas-servizzi li jagħtu. L-ispejjeż tal-ivvjaġġar u tas-sussistenza mġarrba mill-parteċipanti fl-attivitajiet tal-grupp ta' esperti tad-DNG u tas-sottogruppi tiegħu jistgħu jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni u fil-limiti tal-approprjazzjonijiet disponibbli allokati lid-dipartimenti tal-Kummissjoni skont il-proċedura annwali għall-allokazzjoni tar-riżorsi. Magħmul fi Brussell, is-17 ta' Mejju 2019. ix-xahar ta' Jannar għar-rati ta' kambju applikabbli mill-1 ta' April ta' wara, ix-xahar ta' April għar-rati ta' kambju applikabbli mill-1 ta' Lulju ta' wara, ix-xahar ta' Lulju għar-rati ta' kambju applikabbli mill-1 ta' Ottubru ta' wara, ix-xahar ta' Ottubru għar-rati ta' kambju applikabbli mill-1 ta' Jannar ta' wara.
Extracted from C_174_2019.html